4. ΒΑΣΙΛΙΚΟΝ ΔΙΑΤΑΓΜΑ της 17/20 Μαρτ. 1951 Περί μερικής καταργήσεως των κατά το ψήφισμα ΚΗ/1947 φορολογικών απαλλαγών. Έχοντες υπ’ όψιν τας διατάξεις της παρ. 2 του άρθρ. 6 του Ψηφίσματος ΚΗ/1947 «περί παροχής διευκολύνσεων δια την υπό ιδιωτών ανοικοδόμησιν» και ιδόντες την υπ’ αριθ. 352 ε.έ. σύμφωνον γνωμοδότησιν του Συμβουλίου Οικισμού και Ανοικοδομήσεως και την υπ’ αριθ. 199 ε.έ. σύμφωνον γνωμοδότησιν του Συμβουλίου Επικρατείας προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-1.Αναστέλλεται καθ’ άπασαν την χώραν η κατά το άρθρ. 1 του από 21 Οκτ. 1947 Β. Δ/τος «περί εκτελέσεως του άρθρ. 1 του Ψηφίσματος ΚΗ΄ κλπ.» απαλλαγή από του φόρου καθαρών προσόδων α΄ κατηγορίας και παντός άλλου συμβεβαιουμένου ή παρομαρτούντος φόρου ή τέλους δια τας οικοδομάς ή τμήματα οικοδομών, τας υπαγομένας εις τας περιπτώσεις των εδαφ. α), β) και γ) παρ. 1 του αυτού άρθρ. 1 πλην των κατά τα ακόλουθα εξαιρέσεων. Άρθρ.2.-1.Εξαιρούνται της κατά την παρ. 1 του παρόντος άρθρου αναστολής αι ακόλουθοι οικοδομαί ή τμήματα αυτών: Α)Αι οικοδομαί λαϊκής κατοικίας εις ας περιπτώσεις τούτο προβλέπεται υπό του Α.Ν. 1667/1951 «περί λαϊκής κατοικίας». Β)Αι καθ’ άπασαν την χώραν οικοδομαί ή τμήματα αυτών αι ανεγειρόμεναι επί οικοπέδων εφ’ ων υπήρχον οικοδομαί αίτινες εκ πολεμικών γεγονότων ή βιαίων συμβάντων ή θεομηνίας είτε κατέρρευσαν εξ ολοκλήρου είτε εβλάβησαν εις βαθμόν καθιστώντα αδύνατον την κανονικήν χρησιμοποίησιν αυτών δι’ ην χρήσιν εκ κατασκευής προωρίζοντο και κατεδαφίσθησαν. Η αυτή αξαίρεσις και υπό τας ιδίας προϋποθέσεις καταστροφής ισχύει και δια τας περιπτώσεις καθ’ ας είτε λόγω ομαδικής τακτοποιήσεως των οικοπέδων κατά τας διατάξεις περί σχεδίων πόλεων εις βλαβέντας οικισμούς είτε χάριν μεταθέσεως  Σελ. 326 βλαβέντος οικισμού εις καλλιτέραν θέσιν ή αραιώσεως αυτού, η ανέγερσις της οικοδομής δεν γίνεται επί του αρχικού οικοπέδου αλλ’ επί του εκ της ομαδικής τακτοποιήσεως των οικοπέδων προκύψαντος τοιούτου ή του χάριν της μεταθέσεως ή της αραιώσεως του οικισμού διατεθέντος νέου οικοπέδου. Γ)Αι καθ’ άπασαν την Χώραν οικοδομαί ή τμήματα αυτών αι υπαγόμεναι εις τας περιπτώσεις των εδαφ. α΄, β΄ ή γ΄ της παρ. 1 του άρθρ. 1 του ως άνω Β.Δ. της 21 Οκτ. 1947, δι’ ας δεν έχει μέχρι της ισχύος του παρόντος αναγνωρισθή η παροχή φορολογικής απαλλαγής κατά τας διατάξεις του αυτού Β. Δ/τος,πλην όμως αύται είτε έχουν ανεγερθή προ της ισχύος του παρόντος είτε δεν έχουν μεν ανεγερθή εισέτι, έχει όμως εκδοθή η δι’ αυτάς κατά τον νόμον οικοδομική άδεια, έχει υποβληθή εις την αρμοδίαν Υπηρεσίαν αίτησις προς έκδοσιν της αδείας ταύτης συνοδευομένη δια των κυρίων προς τούτο απαιτουμένων στοιχείων μελέτης, προ της ισχύος του παρόντος, εφ’ όσον όμως δια τελευταίαν ταύτην και μόνον περίπτωσιν, ο φέρων οργανισμός της οικοδομής ανεγερθή εντός των εν τέλει του ακολούθου εδαφ. Δ΄ προθεσμιών. Δ)Οικοδομαί ή τμήματα αυτών καθ’ άπασαν την Χώραν μη υπαγόμεναι μεν εις τας περιπτώσεις εξαιρέσεως των ως άνω εδαφ. Α΄) Β΄)ή Γ΄) δια τας οποίας όμως προκειμένης της ανεγέρσεως αυτών και προ της ισχύος του παρόντος, συνετελέσθη αποδεδειγμένως ενέργειά τις ή δαπάνη εκ των ακολούθων: α)έξωσις μισθωτού ή κατ’ επίταξιν ενοίκου είτε αναγκαστικώς κατά τας προβλέψεις του Β.Δ. της 23 Σεπτ. 1948 «περί εκτελέσεως της παρ. 2 του άρθρ. 4 του ψηφίσματος ΚΗ/1947 κλπ.» ως μεταγενεστέρως συνεπληρώθη και ετροποποιήθη είτε συμβιβαστικώς ή και έναρξις μόνον της δικαστικής διαδικασίας προς αναγκαστικήν έξωσιν μισθωτού δια της εγέρσεως της κατά την παρ. 3 του άρθρ. 3 του προαναφερθέντος Β. Δ/τος αγωγής, προς απελευθέρωσιν του ακινήτου δια τον σκοπόν της ανοικοδομήσεως αυτού, β)κατεδάφισις οικοδομής προς επανοικοδόμησιν του ακινήτου ασχέτως του αν ήτο αύτη μεμισθωμένη ή ου. Η εξακρίβωσις της εκτελέσεως ενεργειών ή δαπανών κατά τ’ ανωτέρω, ως και του αν αύται συνετελέσθησαν προ της ισχύος του παρόντος, απόκειται εις τας κατά τας παρ. 3 και 5 του άρθρ. 3 του ως άνω Β.Δ. της 21 Οκτ. 1947 Επιτροπάς. Η κατά το παρόν εδάφιον Δ΄ ως και η κατά την τελευταίαν περίπτωσιν του προηγουμένου εδαφ. γ΄ εξαίρεσις από της αναστολής της φορολογικής απαλλαγής ισχύει μόνον εφ’ όσον ο φέρων οργανισμός της οικοδομής ή του τμήματος αυτής ανεγερθή εντός προθεσμίας έξ μηνών από της ισχύος του παρόντος, εκδιδομένης περί τούτου σχετικής βεβαιώσεως κατά τα εν παρ. 6 του άρθρ. 2 του αυτού ως άνω Δ/τος της 21.10.1947 οριζόμενα. Η προθεσμία αύτη δύναται να παραταθή μέχρις ενός έτους συνολικώς, δι’ αποφάσεως του Υπουργού Κοινωνικής Προνοίας μετά σύμφωνον γνώμην του Συμβουλίου Οικισμού, εκδιδομένης εις περιπτώσεις τεχνικών ή άλλων δυσχερειών συνεπαγομένων καθυστέρησιν εις την έναρξιν ή εις την πρόοδον των εργασιών. 2.Δι’ οικοδομάς ή τμήματα αυτών καθ’ άπασαν την χώραν υπαγομένας εις τα εδάφ. α΄), β΄), ή γ΄) της παρ. 1 του άρθρ. 1 του αυτού ως άνω Β.Δ. της 21 Οκτ. 1947, ιδιοκατοικουμένας ή εν γένει χρησιμοποιουμένας υπ’ 27.Ζ.γ.4 Διευκολύνσεις για την Ανοικοδόμηση αυτού τούτου του κυρίου αυτών και μη εμπιπτούσας εις τας κατά την προηγουμένην παράγραφον εξαιρέσεις και εφ’ όσον η κατά κυβικόν μέτρον αξία κατασκευής αυτών δεν υπερβαίνει τας 300.000 δραχμάς, και η ωφέλιμος έκτασις δαπέδου μόνον των κυρίων δωματίων μετά των τυχόν προθαλάμων αυτών δεν υπερβαίνει τα 90 τετραγωνικά μέτρα, ο φόρος καθαράς προσόδου α΄ κατηγορίας, ως και πας άλλος συμβεβαιούμενος ή παρομαρτών φόρος ή τέλος υπέρ οιουδήποτε λογίζεται επί τεκμαρτού μισθώματος βάσει του προπολεμικού τοιούτου και του γενικού συντελεστού αυξήσεως των μισθωμάτων του εκάστοτε δια του ενοικιοστασίου καθοριζομένου. Ο ως άνω υπολογισμός ισχύει δια τεκμαρτά μισθώματα μέχρι της 30 Ιουν. 1958. Δια την διαπίστωσιν, προς εφαρμογήν της παρούσης παραγράφου, της ιδιοκατοικήσεως ή ιδιοχρησίας απαιτείται και σχετική βεβαίωσις του οικείου Αστυνομικού Τμήματος. 3.Δια την χορήγησιν της κατά το άρθρ. 1 του αυτού ως άνω Β.Δ. της 21 Οκτ. 1947 φορολογικής απαλλαγής δι’ οικοδομάς, περί ων το εδάφ. δ΄ της παρ. 1 του αυτού άρθρ.1, δι’ ου η αίτησις προς χορήγησιν της κατά νόμον οικοδομικής αδείας προς εκτέλεσιν των επισκευών υπεβλήθη εις την αρμοδίαν Αρχήν μετά την ισχύν του παρόντος το κατά το αυτό εδάφ. δ΄ ποσοστόν αυξάνεται από του ενός έκτου εις τον έν τρίτον. 4.Επί των περιπτώσεων του άρθρου τούτου εφαρμόζονται κατά τα λοιπά και εφ’ όσον ανωτέρω δεν ορίζεται άλλως, πάσαι αι κείμεναι διατάξεις του ΚΗ΄ Ψηφίσματος και των προς εκτέλεσιν τούτου εκδοθέντων Β. Δ/των, όσον αφορά τους όρους και τας προϋποθέσεις, τας προθεσμίας, ως και την εν γένει διαδικασίαν παροχής των διευκολύνσεων. Τα όργανα εν γένει, εις τα οποία έχει ανατεθή η εφαρμογή των περί παροχής των διευκολύνσεων τούτων διατάξεων, ως και αι επιτροπαί και τα διοικητικά δικαστήρια τα αποφαινόμενα περί αυτών εφ’ όσον ανωτέρω δεν ορίζεται άλλως, καθίστανται αρμόδια όπως αναλόγως εξετάζωσιν ,ενεργώσι και αποφαίνωνται και καθ’ όσον αφορά την συνδρομήν των οριζομένων υπό του άρθρου τούτου όρων και προϋποθέσεων της εφεξής παροχής των ως άνω διευκολύνσεων κατά τας προβλεπομένας υπό του άρθρου τούτου περιπτώσεις. Εις τους επί των Οικονομικών και επί της Κοινωνικής Πρόνοιας Ημετέρους Υπουργούς ανατίθεμεν την δημοσίευσιν και εκτέλεσιν του παρόντος Δ/τος, ούτινος η ισχύς άρχεται από της δημοσιεύσεως αυτού. 